Die funksie van die wet - www.bybelkennis.co.za
by Coen Slabber · Published 07/10/2016 · Updated 03/09/2016
Not all "God-sized" visions are from God. Many are from a god-sized ego, and have no claims on God's provision. —J.R. Vassar
Martin Luther het gesê dat die basiese funksie van die wet is om ons na Christus te lei. Calvyn sê dat die wet basies drie funksies het,
Die wet openbaar die karakter van God. Ons moet eerstens verstaan wie se wet dit is. Die wet is nie 'n lys van abstrakte pligte nie. Die wet openbaar die wetgewer. Die wet vloei voort uit God se wese. As Skepper het Hy die volste reg om sekere verpligtings op ons te plaas. Die wet openbaar God se heiligheid. Terselfdertyd openbaar dit ons eie onheiligheid. Die wet is 'n spieël. Ons foute word deur hierdie spieël blootgelê. Die wet van God is 'n spieël wat nooit jok nie. Dit dryf my na my knieë.
Die wet dien as beperking van ons sonde. Ons leef in 'n wettelose samelewing. Ons oortree die spoedbeperkings op ons paaie as voorbeeld. Dink net wat sou gebeur het as daar nie wette was nie. Die wet, al haat ons dit, plaas 'n beperking op ons. Sou hierdie beperkings verwyder word, sal ons nog meer sondig.
Al is ons vry van die las van die wet, openbaar dit steeds aan ons wat God tevrede stel. Die wet dien as gids vir ons.
Ons staan nie meer onder die vloek van die wet nie, maar die skoonheid van die wet is steeds vir ons beskikbaar.